'Ne pitaj, ne govori' više ne važi
Ukinut zakon kojim se homoseksualcima zabranjivalo da otvoreno govore o svom seksualnom opredeljenju, poznat kao 'Ne pitaj, ne govori'
Za bivšeg majora vazduhoplovnih snaga Majka Olmija današnji dan označava kraj teškog perioda. Olmi je posle 13 godina službe u armiji Sjedinjenih Država bio izbačen iz vazduhoplovne službe jer su njegovi nadređeni otkrili da je u homoseksualnoj vezi sa drugim pripadnikom vojske. , kaže Olmi. On je jedan od oko 14 hiljada američkih vojnika koji su izbačeni iz vojske jer su prekršili pravilo, popularno nazvano “Ne pitaj, ne govori” - zakon kojim se homoseksualcima prećutno dozvoljavalo da služe vojsku ukoliko otvoreno ne govore o svom seksualnom opredeljenju. Aktivisti za gej prava su se 1993. izborili za ovu zakonsku odredbu, zamenivši time prethodni zakon kojim je homoseksualcima bilo zabranjeno da služe u oružanim snagama Sjedinjenih Država. Aktivisti su se međutim 2010. godine zalagali za ukidanje odredbe za koju su se izborili 17 godina ranije, i donošenje novog zakona kojim bi se homoseksualcima najzad dozvolilo da otvoreno služe vojsku. Otkada je ostao bez posla u armiji Sjedinjenih Država, Olmi je postao aktivista za ukidanje pravila “Ne pitaj, ne govori” postavši tako jedan od simbola borbe za gej prava u vojsci. On danas slavi uz nadu da će današnji dan proći kao bilo koji drugi. ističe on. Ukidanje ovog zakona međutim izaziva zabrinutost kod mnogih koji smatraju da ponašanje homoseksualaca nanosi štetu redu, disciplini i moralu u vojsci. Izvršni direktor Centra za vojnu gotovost, Tomi Sirs kaže da to šta neko radi u slobodno vreme jeste bitno u vojnim uslovima, gde vojnici često imaju malo ili nimalo privatnosti. smatra Sirs. Tomi Sirs i drugi protivnici ideje o ukidanju pravila “Ne pitaj, ne govori” smatraju da Kongres nije proveo dovoljno vremena u raspravi o ovoj zakonskoj meri. Za Majka Olmija, “Ne pitaj, ne govori” bio je prvi korak, a njegovo ukidanje sledeći pomak. On međutim počinje da se priprema za sledeću bitku – legalizaciju braka istopolnih partnera u celoj zemlji i prava na beneficije za homoseksualne partnere vojnih lica. smatra Olmi. Nadležni iz Pentagona kažu da su pripreme vojnika za vršenje dužnosti u novim uslovima već počele dodajući da ne očekuju da će biti većih problema. Disciplina će garantovati poslušnost, čak i među neistomišljenicima. Olmi želi da ponovo pristupi vojsci, a onda, kako obećava, počeće da radi na tome da utiče na promenu stavova među vojnicima.